stanford-oval/wikipedia huggingface dataset:
שלילת אזרחות
השלכות

אזרחות מקנה זכות כמעט מוחלטת לאדם להיכנס למדינה ולשהות בה. שלילתה בדרך כלל גורמת לאובדן הזכות, ואנשים שאזרחותם נשללה נאלצים לחזור למדינות מוצאם (אם יש להם אזרחות במדינה אחרת שמחויבת לקבלם), שעמן עשוי להיות להם קשר מועט בלבד. לכך יש השלכות מרחיקות לכת על חיי המשפחה, חייהם המקצועיים והחברתיים, ורווחתם.
ישנה מחלוקת אם שלילת אזרחות היא, למעשה, סנקציה עונשית, אמצעי ביטחון לאומי שאינו עונש או משהו אחר. על אף שדעת הרוב היא לראות בשלילת אזרחות עונש, הקרימינולוגית מילנה טריפוביץ' טוענת שדנטורליזציה היא "סנקציה מסוג מיוחד ושונה, המבקשת לשחרר מהגוף המדיני חברים שאינם עומדים בדרישות האזרחות הבסיסיות".
שלילת אזרחות דה פקטו היא אובדן בפועל של ההגנות שמעמד האזרחות מקנה, אף ללא ביטול רשמי. דוגמה לכך היא צווי הרחקה זמניים שמדינות מסוימות מוציאות על מנת למנוע כניסתם של אזרחיהן, או שלילת דרכון המשמשת לאותה תוצאה. כך למשל, ב-2021 מאות אזרחים ממדינות שונות באירופה היו "תקועים" במזרח התיכון משום שממשלותיהם סירבו לקבל אותם, על אף שאזרחויותיהם לא בוטלו. לחלופין, יש מדינות שהתנערו למעשה מאחריות לאזרחיהן המוחזקים במעצר בלתי מוגבל במתקן המעצר בגואנטנמו. יש מקרים בהן גורמים רשמיים מסרבים בכוונה לתת את התעודות הנדרשות לאנשים הזכאים לאזרחות, כמו דרכון או תעודת לידה, דבר שעלול להיות בעל השלכות דומות כמו שלילת אזרחות. דוגמאות לכך הן הרפובליקה הדומניקנית, רשויות הממשל בטקסס, ומדינותא שונות באפריקה.
מושאים לשלילת אזרחות

הצידוקים לשלילת אזרחות הם לרוב בנימוקים הרואים באזרחות פריבילגיה הניתנת לביטול בכל עת על ידי הממשל; "אלה שמעשיהם מפגינים חוסר נאמנות מאבדים אזרחות באמצעות פעולות אלה; טרוריסטים אינם ראויים לאזרחות; אזרחות מופחתת כאשר אנשים לא ראויים מחזיקים באזרחות, וערכה מוגבר על ידי שלילתה מאזרחים שאינם ראויים". ההצדקה לשלילת אזרחות מגיעה מתוך הענקת משקל כבד לשיקולי ביטחון, ובאמונה שהאיומים על הביטחון מגיעים מחוץ לאומה
במדינות שהן דמוקרטיות ליברליות, שלילת האזרחות נדירה, בהשוואה למספר ההתאזרחויות ואף יותר מכך למספר האזרחים.
מושאים לשלילת אזרחות > מתנגדים פוליטיים

במיוחד בתחילת ובאמצע המאה העשרים, שללה ארצות הברית לעיתים קרובות את אזרחותם של מהגרים שמאלנים, כגון אנרכיסטים וחברי המפלגה הקומוניסטית ארצות הברית. דוגמה למדיניות זו הייתה שלילת האזרחות של האנרכיסטית אמה גולדמן, שגורשה לפינלנד ומשם לברית המועצות - בקרב קבוצה של למעלה מ-200 "זרים" בשנת 1920.
מושאים לשלילת אזרחות > טרוריסטים ולוחמים זרים

שלילת אזרחות נעשית לעיתים נגד אנשים המואשמים בטרור או משמשים כלוחמים מטעם מדינה אחרת. דוגמאות כוללות מספר מתנדבים בינלאומיים במלחמת האזרחים בספרד ואזרחים של כמה מדינות ערביות, בהם אוסאמה בן לאדן, שלחם במלחמה הסובייטית-אפגניסטן. שלילת אזרחות על בסיס זה התרחבה במהלך תחילת המאה העשרים ואחת עקב התקפות הטרור המתגברות באירופה והתופעה של אנשים הנוסעים למזרח התיכון כדי להילחם למען ארגון המדינה האסלאמית. ההצדקות לשלילת האזרחות ומניעת השיבה כוללות ביטחון לאומי והאמונה שהצטרפות לקבוצת טרור היא מעשה של חוסר נאמנות שראוי לשלילת אזרחות. במדינות מסוימות, שלילת אזרחות יכולה להתרחש רק לאחר הרשעה בפשע הקשור לטרור; בתחומי שיפוט אחרים, הרשעה אינה נדרשת ומעטים האנשים שאזרחותם נשללה לאחר שהורשעו בפשע. במדינות מסוימות, למשל הולנד, צרפת, בלגיה וגרמניה, ניתן לשלול אזרחות רק אם הפרט הוא בעל אזרחות נוספת, אך בבריטניה ניתן לשלול את אזרחותם של מתאזרחים גם במקרה שיוותרו חסרי אזרחות, אם יש יסוד להניח כי באפשרותם לקבל אזרחות של מדינה אחרת. בישראל, אושר ב-2023 חוק המאפשר שלילת אזרחות ישראלית ממי שהורשעו בעבירת טרור ומקבלים תגמול מהרשות הפלסטינית.
בספרות האקדמית קיימת מחלוקת האם שלילת אזרחות היא טקטיקה יעילה נגד טרור. מבקרים טוענים שצעד זה יכול להוביל לדחיקה ולהקצנה נוספת של הפרט המושפע או של הקהילה שלו. תוצאה נוספת של שלילת אזרחות היא החמרת היחסים עם מדינות צד שלישי הרואות בכך ניסיון לא לגיטימי לייצא סיכוני טרור. טורקיה סירבה לקבל לוחמים זרים שאזרחותם נשללה על-ידי מדינות אירופה, והצליחה לגרש אירופאים שאזרחותם נשללה בחזרה למדינות המוצא שלהם.
מושאים לשלילת אזרחות > התאזרחות במרמה

מדינות רבות מתירות דנטורליזציה במקרים בהם התאזרחות נעשתה על סמך מצג שווא. שלילת אזרחות בגין מצג שווא היא חריג לאיסור על שלילת אזרחות באופן שמותיר את הפרט נטול אזרחות.
מושאים לשלילת אזרחות > אובדן קשרים

נכון לשנת 2014, יותר מתריסר מדינות באיחוד האירופי מאפשרות שלילת אזרחות אם אזרח מתגורר בחו"ל לתקופה ממושכת. במדינות מסוימות יש שלילה אוטומטית של אזרחות אם אדם מצטרף לשירות צבאי או אזרחי זר או ממלא תפקיד ציבורי במדינה אחרת. יש מדינות שאוסרות על אזרחיהן להחזיק באזרחות כפולה, ואזרח שלהן שרוכש אזרחות של מדינה אחרת מאבד באופן אוטומטי את אזרחותו בהן.
עד 1918, רוב המדינות שללו את אזרחותן של נשים שנישאו לזרים. בעשור שלאחר מלחמת העולם הראשונה, שמונה עשרה מדינות חדלו משלילת האזרחות של נשים נשואות אלה. מדינות מסוימות ממשיכות לעשות לשלול את אזרחותן של נשים הנישאות לזרים, מה שעלול להוביל לחוסר אזרחות.
זכויות אדם

בספרה מקורות הטוטליטריות (אנ'), משנת 1951 קישרה הפילוסופית חנה ארנדט קישרה בין לאום ל"זכות לקבל זכויות". ב-1955, היא טענה כי "לשום מדינה, לא משנה כמה חוקיה דרקוניים, לא צריכה להיות הזכות לשלול אזרחות".
האמנה בדבר צמצום חוסר אזרחות (אנ') משנת 1961 אוסרת על שלילת אזרחות המובילה לחוסר אזרחות למעט בחריגים ספציפיים (אדם שהתאזרח עלול לאבד את אזרחותו בשל מגורים ממושכים בחו"ל אם לא הצהיר בפני הרשות המתאימה על כוונתו לשמור על אזרחותו, ואזרח שנולד מחוץ לשטח המדינה עשוי לאבד את אזרחותו אם חוקי אותה מדינה קובעים שהשמירה על האזרחות לאחר תום שנה אחת מיום הגיעו לבגרות מותנית במגורים באותה עת בשטחה של המדינה או ברישום על ידי הרשות המתאימה. האפשרות של מדינה שמצטרפת לאמנה להסתייג מהאיסור היא מוגבלת יחסית. נוכח האיסור על יצירת מצב בו אדם נותר מחוסר אזרחות לחלוטין, שלילת אזרחות נעשית בדרך כלל לגבי בעלי אזרחות מרובה. יוצא דופן הוא החוק הבריטי, שמאז 2014 מתיר שלילת אזרחות בריטית של מי שהתאזרחו בעת שלא הייתה להם כל אזרחות אחרת, אם שר הפנים סבור שהם יכולים לרכוש אזרחות של מדינה אחרת. מדינות מסוימות מתירות רק שלילת אזרחות של מי שהתאזרחו, ולא של אזרחים מלידה.
לני ננגיס

לני לואיק ננגיס (בצרפתית: Lenny Loic Nangis; נולד ב-24 במרץ 1994 בבאס-טר שבגוואדלופ) הוא כדורגלן גוואדלופי-צרפתי המשחק בעמדת קשר הכנף בקבוצת פריז 13 אתלטיקו מהליגה הצרפתית השלישית ובנבחרת גוואדלופ.
קריירת מועדונים

פרק זה טעון עריכה. אנא תרמו לוויקיפדיה .
ננגיס גדל במחלקות הנוער של סינייה נואר באס-טר, ז'ובניס ובשל קן, ועלה לקבוצות הבוגרות של קן, ליל, בסטיה, ואלנסיין, לבדיאקוס, סרפסבורג 08, ר.ו.ד. מולנבק ונאנסי.
ב-22 בספטמבר 2024 חתם על חוזה לעונה אחת בפריז 13 אתלטיקו מהליגה הצרפתית השלישית.
קריירה בינלאומית

ננגיס שיחק בנבחרות הצעירות של צרפת.
ב-23 במרץ 2018 ערך ננגיס את הופעת הבכורה שלו בנבחרת גוואדלופ, בהפסד 1-0 לנבחרת טרינידד וטובגו במשחק ידידות.
הערות שוליים

↑  Le Monde - Toute l’actualité en continu, Le Monde.fr (ב־)
↑  Nangis passe pro - Foot - L1 - Caen - L'EQUIPE.FR, web.archive.org, ‏2011-08-20
↑  Sporting Club Bastia, Sporting Club di Bastia, ‏2025-02-04 (בצרפתית)
↑  Grégory Ienco, Football : le RWDM annonce l'arrivée de l'ailier Lenny Nangis, BX1, ‏2020-07-16 (ב־)
↑  Un dribbleur en attaque, www.asnl.net, ‏2025-01-27 (בצרפתית)
↑  Le patron de la gendarmerie s'explique, franceguyane.fr, ‏2011-09-24 (ב־)
↑  Amicaux - Défaites pour Lenny Nangis (Guadeloupe), Adam Lang et Barnabas Bese (Hongrie) - MaLigue2, web.archive.org, ‏2018-07-11
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לני ננגיס".
טנאדאיס פארק

| --- | --- |

היציע המזרחי על שם אדי תומפסון
 שמות קודמים:  קלפינגטון פארק (1882-1909)
 מיקום:  רחוב טאנאדיס, דנדי, סקוטלנד
 קואורדינטות:  56°28′29″N 2°58′08″W﻿ / ﻿56.47472°N 2.96889°W﻿ / 56.47472; -2.96889
 תקופת הפעילות:  1882–הווה (כ־143 שנים)
 שופץ:  1891, 1909, 1962, 1992-1997
 בעלים:  דנדי יונייטד
 משטח:  דשא
 קבוצות:  דנדי וונדרס (1894-1909) דנדי יונייטד (1909-היום)
 מושבים:  14,223
 ממדי משטח:  100.6 × 65.8 מטר
 he
 
טאנאדיס פארק (באנגלית: Tannadice Park) הוא אצטדיון כדורגל בעיר דנדי, סקוטלנד. האצטדיון משמש כמגרשה הביתי של דנדי יונייטד מאז 1909. האצטדיון מכיל 14,223 מקומות, וממוקם כ-180 מטרים בלבד מהאצטדיון של היריבה העירונית, דנדי, דנס פארק.
היסטוריה

ב-25 באוגוסט 1894 שוחק לראשונה באצטדיון משחק במסגרת ליגת העל הסקוטית בין דנדי וונדרס למאת'רוול.
ב-1909 הפך האצטדיון למגרשה הביתי של דנדי יונייטד, שם היא משחקת עד היום במסגרת ליגת העל הסקוטית.
נכון ל-2025 שיא הצופים באצטדיון הוא 28,000 צופים שנכחו במשחק הבכורה של דנדי יונייטד בזירה האירופית במסגרת גביע ערי הירידים מול ברצלונה.
Grand Theft Auto IV: The Lost and Damned

| --- | --- |

 כללי
 תאריך הוצאה:  אקס בוקס 360 - 17 באפריל 2009 פלייסטיישן 3, מחשב אישי - 16 באפריל 2010
 סוגה:  פעולה והרפתקה
 פיתוח:  Rockstar North
 הוצאה לאור:  Rockstar Games
 ארץ מקור:  סקוטלנד 
 הפצה:  Take-Two Interactive Rockstar Games
 סדרה:  Grand Theft Auto 
 דרישות תוכנה
 מנוע משחק:  RAGE 
 מצבי משחק:  שחקן יחיד/רב משתתפים
 דירוג:  18+
 פלטפורמות:  פלייסטיישן 3, אקס בוקס 360, מחשב אישי
 
 אתר רשמי
 
Grand Theft Auto IV: The Lost And Damned (בתרגום חופשי לעברית: "גניבת כלי רכב 4: האבודים והארורים") היא חבילת ההרחבה הראשונה למשחק הווידאו Grand Theft Auto IV. המשחק מספר את עלילותיהם של ג'וני קלביץ (אופנוען), הפרוטגוניסט של המשחק (ודמות משנית במשחק המקור), ושל כנופייתו "אחוות האחים האבודים". המשחק יצא בשנת 2009 לאקס בוקס 360 וב-2010 יצא לפלייסטיישן 3 ולמחשב האישי.
דמויות > ג'ונתן "ג'וני" קלביץ (1974-2013)

ג'וני קלביץ הוא הפרוטגוניסט של המשחק, אופנוען ממוצא יהודי וסגן הנשיא של הלוסט. ג'וני יצר שקט ושלווה בין הכנופיות וציפה להשאיר את זה ככה, אבל כשבילי חוזר הכול מוחלף באי סדר ומלחמות כנופיות מה שיוצר הרבה כעס אצל ג'וני וגורם לו להסתכסך עם בילי. יש לו אח בשם מייקל. לג'וני נמאס מהמלחמה שמשתוללת בין הכנופיות ולכן מנסה להשליט סדר ושלווה ביניהן. ג'וני מתחיל לפקפק בהנהגתו של בילי ולאחר מכן הופך לנשיא המועדון אחרי שבילי נאסר בשנית. כעבור 5 שנים הוא נרצח על ידי טרבור פיליפס כי ג׳וני לא הסכים שטרבור יקיים מערכת יחסים עם החברה שלו.
דמויות > ג'יימס "ג'ים" פיצג'ראלד (1963-2008)

ג'ים פיצג'ראלד - האוצר של כנופיית הלוסט ובין החברים הוותיקים ביותר בלוסט. ג'ים נאמן במיוחד לג'וני ולא פעם היה לצידו בעת צרה. הוא משאיר נשק קל לג'וני במועדון כשצריך ועוזר לו רבות, אך נרצח לקראת סוף המשחק על ידי ניקו בליק שנשלח על ידי ריי. מותו גורם לג'וני לתת את כל הכסף מהעסקה למשפחתו. ג'ים בדומה לג'וני נגד מלחמות הכנופיה. בנוסף ג'ים נשוי ואב לתינוק. הוא יותר אחראי, נחמד ורגוע משאר חברי הלוסט.
דמויות > ויליאם "בילי" גריי (1971-2008)

בילי גרי - נשיא כנופיית "הלוסט", שוחרר מהכלא לאחר שהורשע בעבירות סמים ורצח, והוא משמש כאנטגוניסט הראשי של המשחק. מיד עם שחרורו, הוא מתחיל להסתכסך עם ג'וני ומערער את השקט ששרר בכנופיה. מתוך חשד שג'וני מנסה להשתלט על ההנהגה, בילי נפגש עם מנהיג הטריאדים ומבצע עסקת סמים: הכנופיה תשיב לטריאדים את ההרואין שלהם בתמורה לחיסולם של ג'וני וג'ים. עם זאת, התוכנית נכשלת כאשר ג'וני וג'ים מצליחים להימלט מהמלכודת, בעוד בילי נתפס על ידי המשטרה ונשלח בחזרה לכלא. בילי, שהאמין כי ג'וני היה אחראי למעצרו כדי להשתלט על הכנופיה, מחפש נקמה. מאוחר יותר, ריי, הרוצה לפגוע בג'וני על גניבת כספו, יוצר קשר עם בילי ומציע לו להצטרף לתוכנית להגנת עדים, להפליל את ג'וני ואנגוס בעסקאות הסמים שלהם ובכך להביא לכליאתם – מה שהיה מוביל לשחרורו של בילי. כשג'וני מגלה זאת, הוא פורץ לכלא יחד עם טרי וקליי ורוצח את בילי כנקמה.
דמויות > בריאן ג'רמי (1969-2008)

בריאן ג'רמי - המזכיר של הלוסט, החבר הכי נאמן לבילי בלוסט, והאנטגוניסט השלישי במשחק. בריאן שונא את ג'וני בגלל שבילי מעדיף את ג'וני וכן כי ג'וני קיבל את תפקיד סגן הנשיא - התפקיד שעליו בריאן תמיד חלם. במהלך המשחק בריאן תמיד מנסה להתחנף לבילי ומשמיץ הרבה את ג'וני ומכנה אותו בשמות. אחרי שבילי נכנס לכלא בריאן בוגד בלוסט (בטענה שג'וני הלשין על בילי). ג'וני מגיע לבית שלו וניתנת לו הבחירה אם להרוג את בריאן או להשאיר אותו בחיים. במידה והוא מושאר בחיים ג'וני פוגש אותו פעם נוספת והוא מנסה להרוג את ג'וני עוד פעם אבל ג'וני מחסלו. אחרי המשימה ג'וני מקבל את ביתו של בריאן בטודור.
דמויות > טרנס "טרי" ט'ורפ (1977-2013)

טרי ט'ורפ - הוא האחראי על כלי הנשק בלוסט. כשג'וני זקוק לתגבורת הוא מתקשר אליו. אחראי גם על מרוצי אופנועים. טרי עוזר ברוב משימות המשחק. הוא גם מעשן כבד מאוד והמשטרה חושדת שהוא בעל מעבדות סמים. נרצח כעבור 5 שנים על ידי טרבור פילפס.
דמויות > קלייטון "קליי" סימונס (1957-2013)

קליי סימונס - הוא אחראי הרכבים בלוסט. כשג'וני צריך עזרה ותגבורת הוא מתקשר אליו. קליי נותר שקט רוב הזמן וכמעט אף פעם לא מדבר. הוא גם החבר האפרו־אמריקאי היחיד ב"לוסט". כמו טרי גם קליי עוזר ברוב המשימות. נרצח כעבור 5 שנים על ידי טרבור פילפס.
דמויות > ג'ייסון מייקלס (1979-2008)

ג'ייסון מייקלס הוא האוכף של הלוסט. הוא גם עובד בתור סרסור. ג'ייסון הוא חבר צעיר בלוסט ונאמן במיוחד לג'וני. ג'ייסון יצא אם אנה פאוסטין אבל אביה (מיכאיל פאוסטין) ששונא אותו שלח את ניקו להרוג אותו. בילי אמר ש"מלאכי המוות" רצחו את ג'ייסון, וכל זה בשביל לגנוב את ההרואין שלהם.
דמויות > אנגוס מרטין (1975-)

אנגוס מרטין - סגן בכנופיית "הלוסט", הוא חבר קרוב של ג'וני ולעיתים מספק לו עבודות קטנות. זמן קצר לפני שבילי נכנס לכלא בפעם הראשונה, הוא ואנגוס רכבו יחד על אופנועו של בילי, אך תאונה קשה התרחשה כאשר בילי לא הבחין במשאית שהתנגשה בהם. כתוצאה מכך, אנגוס איבד את יכולתו ללכת והפך לנכה, מה שגרם לו לטינה כלפי בילי. למרות זאת, הוא נשאר קרוב לג'וני, ג'ים, טרי וקליי, ואף מעניק לג'וני עצות מספר פעמים. אנגוס ידוע באופיו הקודר והוא לרוב במצב רוח מצוברח.
דמויות > ריי בוצ'ינו (1976-2008)

ריי בוצ'ינו - חבר וסגן ב'משפחת פגרינו' והאנטגוניסט השני במשחק. כמו אליזבטה גם ריי מ-GTA 4 המקורי. ג'וני פוגש את ריי שמגיע למועדון בתקווה לעבוד עם הלוסט. ריי עוזר בתחילת המשחק בכך שחושף את מיקומו של בריאן, אך כשהלוסט גונבים את הכסף שלו, ריי כועס תופס ומענה את ג'וני וג'ים. לאחר שהשניים בורחים הוא שולח את ניקו שהורג את ג'ים, ואת אנשיו שמנסים ללא הצלחה להרוג את ג'וני. כניסיון אחרון להפיל את ג'וני ריי יוצר קשר עם בילי ומשכנע אותו להיכנס לתוכנית להגנת עדים וילשין על ג'וני והלוסט וכך יכניס אותם לכלא. לאחר מכן מחריב ללוסט את המועדון. לבסוף ריי נהרג על ידי ניקו בשליחות ג'ימי פגורינו.
דמויות > תום סטאבס (1965-)

תומאס סטאבס ה-3 - הוא חבר הקונגרס של "ליברטי סיטי" שהופך למעבידו ולחברו של ג'וני, אחרי שבילי מפנה אותו לסטאבס. ג'וני פוגש את סטאבס ביום הספא שלו, שם תומאס שולח את ג'וני לחסל את דודו. סטאבס גם שולח את ג'וני להציל מספר אסירים ונותן לו מספר משימות קצרות. אחרי מותו של ג'ים, סטאבס אומר לו שריי עומד למות ושולח את ג'וני למשימה אחרונה - לחסל את בילי (בתוספת תגבורת). כאשר ג'וני שואל את סטאבס למה הוא עוזר לו, סטאבס עונה לו כי הם חברים. לבסוף ג'וני מתקשר אליו ומחליט לנתק את הקשרים איתו.
דמויות > אליזבטה טורס (1977-)

אליזבטה "ליז" טורס - היא סוחרת סמים שבילי מכיר לג'וני בשביל למכור את ההרואין שגנבו. אליזבטה נותנת לג'וני מספר משימות. לבסוף היא נכנסת לכלא. אליזבטה מצליחה מאוד בעסק הסמים שלה אך המשטרה מוצאת ראיות נגדה ומצליחה לעצור אותה. דמות מהמשחק המקורי.
דמויות > אשלי באטלר (1981-2013)

אשלי באטלר - היא חברתו לשעבר של ג'וני וחברה בלוסט. מאז שהיא נפרדה מג'וני מצבה התדרדר והיא החלה להשתמש בסמים. סוחרי סמים חוטפים אותה למשך יומיים אבל ג'וני מציל אותה, ומאוחר יותר היא מבקשת מג'וני לחטוף את רומאן בליק, בן דודו של ניקו. בסוף ג'וני אומר לה להסתלק וכי הוא לא רוצה יותר קשר איתה. אחרי סוף המשחק אשלי מתקשרת לג'וני ואומרת לו שהיא נכנסה למכון גמילה. כעבור 5 שנים היא עשויה להתאבד בעקבות הרצח של ג'וני, או להירצח מיד אחריו.
דמויות > מאלק

מאלק - הוא מנהיג כנופיית רוכבי צפון העיר, וחבר טוב של ג'ים, שותפו של ג'וני. מאלק עוזר לג'וני בהרבה משימות של ג'ים ושל אליזבטה. מאלק גם עוזר לג'וני לחטוף את רומאן. ג'וני פוגש אותו פעמיים בעיר: פעם אחת בה הוא הציל את ד'שאן אחרי שנפצע מכמה אופנוענים ופעם שנייה שבה השניים מתחרים לאחר שג'וני צוחק על מאלק.
דמויות > ד'שאן

ד'שאן - חבר בכנופיית רוכבי צפון העיר של מאלק, וגם הוא כמו מאלק עוזר לג'וני. ד'שאן מחלץ את מאלק וג'וני ממתקפה של המשטרה. ג'וני גם מציל אותו ממתקפה של כמה אופנוענים.
דמויות > ניקו בליק

ניקו בליק - הוא הפרוטגוניסט של GTA 4. ניקו עובד לפעמים עם ג'וני ופוגש אותו לעיתים רחוקות. ניקו הוא מהגר מסרביה שהגיע לליברטי סיטי במטרה למצוא איש מסוים. ניקו, למרות החברות שלו עם ג'וני, אחראי לשתי טרגדיות חשובות בחייו של ג'וני והלוסט: ניקו רצח את ג'ייסון מייקלס לבקשתו של מיכאיל פואוסטין ואת ג'ים לבקשתו של ריי.
דמויות > לואיס פרננדו לופז

לואיס לופז - הוא גנגסטר דומיניקני-אמריקני שעובד בתור שומר הראש של בעל מועדוני הלילה טוני פרינס. ג'וני גונב מלואיס וטוני יהלומים בשווי 2 מיליון דולר, אבל לואיס גונב אותם בחזרה בזמן עסקה עם המאפייה היהודית.
דמויות > רומאן בליק

רומאן בליק - הוא בן דודו של ניקו אשר ניהל תחנת מוניות בברוקר אבל מאבד אותה לאחר שניקו הסתבך עם המאפיה הרוסית. כעבור זמן מה ג'וני ומאלק חוטפים את רומאן לבקשת דימיטרי ראסקלוב על מנת לשלם את החוב של אשלי למאפיה הרוסית.
משימות

משום שהמשחק קצר ממשחק רגיל, כל משימות המשחק חשובות לעלילה:
Clean And Serene - המשימה הראשונה, בילי משתחרר, וג'וני מחזיר לו את אופנוענו ואת ההנהגה.
Angels In America - "מלאכי המוות" כועסים ומתכוונים להודיע שהפסקת האש בין הכנופיות נגמרה, אבל ג'וני וג'ייסון הורגים אותם.
It's War - ג'וני, בילי ובריאן תוקפים כמה חברים במועדון "מלאכי המוות". בילי מודיע שג'ייסון נהרג.
Action/Reaction - הכנופיה הורסת את מועדון מלאכי המוות וגונבת את ההרואין שנמצא שם.
יLiberty City Choppers - ג'וני וג'ים גונבים אופנועים מ"מלאכי המוות".
Bad Cop Drop - ג'וני וג'ים הורגים זוג שוטרים מושחתים שצפו בהם לוקחים אופנועים.
Buyer's Market - אליזבטה טורס שולחת את ג'וני וניקו לעסקת סמים.
Politics - ג'וני פוגש את טום סטאבס, ששולח אותו להרוג את ארתור סטאבס, דודו.
Coming Down - ג'וני מציל את אשלי מסוחרי סמים שכלאו אותה בדירתם.
Off Route - סטאבס שולח את ג'וני להציל כמה אסירים.
This Shit's Cursed - בילי ובריאן מארגנים עסקה עם הטריאדס. בילי נאסר. בריאן וחברו עוזבים את הלוסט.
Hit The Pipe - ג'ים שולח את ג'וני לפוצץ ואנים עם סחורה של "מלאכי הגיהנום". ג'וני פוגש את מאלק וד'שאן.
End Of Chapter - בריאן וחברו בוגדים בלוסט, מקימים כנופיה משלהם ומנסים להרוג את ג'וני, ג'ים, טרי וקליי.
Bad Standing - ריי מגלה את המחבוא של בריאן לג'וני, שפולש לבית של בריאן ויכול לבחור אם להרוג או לחוס על בריאן.
Believe Or Not - משימת צד אפשרית. ג'וני הורג את בריאן (אם הוא חס על בריאן ב"עמידה גרועה").
Heavy Toll - אליזבטה שולחת את ג'וני, מאלק וד'שאן לגנוב מכונית סמים של "מלאכי המוות".
Marta Full Of Grace - אליזבטה שולחת את ג'וני לעזור לחברתה.
Shifting Weight - אליזבטה שולחת את ג'וני, מאלק וד'שאן לעשות עסקה שמשתבשת.
שני גלגלים של זעם - משימת צד. מאלק וג'וני מצילים את ד'שאן .
מרוץ פארק בטרייה - משימת צד. ג'וני ומאלק מתחרים במרוץ.
Roman's Holiday - אשלי בחובות למאפיה הרוסית ששולחים את ג'וני לחטוף אדם בשם רומאן בליק.
Diamonds In The Rough - ריי שולח את ג'וני לגנוב יהלומים מטוני פרינס ולואיס לופז.
Collector's Item - ריי שולח את ג'וני ואת ניקו לבצע עסקת יהלומים עם המאפיה היהודית. ג'וני גונב את הכסף.
Was It Worth It? - ג'וני מציל את ג'ים מריי. ג'וני מחסל את המתנקשים של ריי, ובזמן משימה זו ג'ים נהרג.
Get Lost - המשימה האחרונה. ג'וני, טרי וקליי נשלחים על ידי סטאבס לפרוץ לכלא ולהרוג את בילי, שהחליט לשתף פעולה עם המשטרה ונכנס לתוכנית הגנת עדים. ג'וני והלוסט שורפים את המועדון.
ביקורת

המשחק זכה לביקורות דומות לאלו של הכותר המקורי וקיבל ציונים גבוהים במיוחד, שנעו בין 9.5 ל-10. כמו קודמו, הוא דורג לגילאי 18+ בשל תכניו האלימים. המשחק אף תואר כאלים יותר, במיוחד באחת הסצנות שבה ג'ים וג'וני תופסים עובד מחנות רכבים ומצמידים את ראשו לגלגל אופנוע מסתובב, מה שגורם לו לפציעה קשה, ולאחר מכן בילי מכה אותו בפניו בעזרת פטיש. בנוסף, המשחק עורר מחאה בעקבות משימה אחת שבה מופיעה דמותו של טום סטאבס בעירום מלא, דבר שגרם לסערה ולמחלוקות רבות.
בתים במשחק

מועדון הלוסט - הבית הראשון במשחק. במועדון ג'וני יכול לנוח על מזרן ולרפא את עצמו, לשחק קלפים, להתחרות בהורדת ידיים, לשחק סנוקר וגם לצפות בטלוויזיה. הבית נהרס על ידי ריי ונשרף מאוחר יותר על ידי הלוסט האחרונים במשימה האחרונה.
הבית ההרוס - לשעבר הבית של בריאן. ג'רמי ג'וני משיג את הבית לאחר המשימה בה ג'וני מסוגל לבחור את גורלו של בריאן. הבית נמצא במצב ממש רע כולל חלונות סדוקים\שבורים, דלתות שבורות, ספות קרועות וטלוויזיה הרוסה.
אחוות האחים האבודים - הלוסט

הלוסט היא כנופיית אופנועים שבסיסה נמצא באכטר, אלדרני.
הלוסט היא הכנופיה שבה ג'וני, הפרוטגוניסט חבר, וכן גם רבים מחבריו שייכים לכנופיה. הלוסט נוסדה ב-1964 על ידי כמה אנשים מהמרינות שפרשו. למרות שבניגוד ל"מלאכי המוות", ללוסט יש שני סניפים ב"ליברטי סיטי", עדיין הלוסט חלשים מ"מלאכי המוות" (בעלי סניף אחד).
דרכון אוזבקי

כריכתו הקדמית של דרכון אוזבקי
דרכון אוזבקי הוא מסמך נסיעה, המונפק לאזרחי אוזבקיסטן המאפשר להם לצאת אל מחוץ לגבולות אוזבקיסטן. ניתן להנפיק דרכון אוזבקי רגיל לתינוק לאחר לידתו ויש לחדשו לאחר שנתיים. דרכון לפעוטות יש לחדש לאחר 5 שנים ומאוחר יותר כל 10 שנים. ניתן לשנות את הדרכון גם במקרה של נזק או כאשר נושא הדרכון שינה את שמו.
הדרכון מכיל 48 עמודים, תמונות עם מראות היסטוריים של אוזבקיסטן, סימני מים ועוד. השפות בדרכון הן אוזבקית ואנגלית.
מאז 2010 עוברת אוזבקיסטן בהדרגה לדרכון ביומטרי בצבע ירוק. הדרכונים הישנים נפסלו בין-לאומית מתחילת 2016, ועד 2018 בתוך אוזבקיסטן. ב-1 בינואר 2019 החלה הנפקת דרכונים בינלאומיים בצבע בורדו. דרכון ביומטרי בצבע ירוק היה תקף לנסיעות בינלאומיות עד 31 בדצמבר 2020. בתוך אוזבקיסטן הוא יהיה תקף עד שיפוג תוקפו.
דרישות אשרה

נכון ל-5 בינואר 2021 יש לאזרחים אוזבקים גישה ל-25 מדינות ללא ויזה ול-33 מדינות עם ויזה. נכון לדצמבר 2023, אוזבקיסטן מדורגת במקום ה-80 במדד הנלי לדרכונים.
הערות שוליים

↑  uz, Kun. "Obtaining international passport costs almost 244,000 soums". Kun.uz (באנגלית). נבדק ב-2021-10-10.
↑  "Global Passport Ranking".
קונור בראדלי

קונור בראדלי (באנגלית: Conor Bradley; נולד ב-9 ביולי 2003 בצפון אירלנד) הוא כדורגלן צפון אירי המשחק בעמדת המגן הימני בקבוצת ליברפול מהפרמייר ליג ובנבחרת צפון אירלנד.
קריירת מועדונים

בראדלי גדל במחלקו תהנוער של סט. פטריקס FV, דאנגנון סוויפטס וליברפול. ב-21 בספטמבר 2021 ערך את הופעת הבכורה שלו בקבוצה הבוגרת של ליברפול, בניצחון 3-0 על נוריץ' סיטי במסגרת הסיבוב השלישי של גביע ה-FA לעונת 2021/2022. ב-7 בדצמבר 2021 ערך את הופעת הבכורה שלו בליגת האלופות, בניצחון 2-1 על מילאן במסגרת שלב הבתים לעונת 2021/2022.
ב-21 ביוני 2022 הושאל בראדלי למשך עונה אחת לבולטון וונדררס מהפוטבול ליג הראשונה. הוא ערך 43 הופעות ליגה במהלך תקופת ההשאלה, בהן הבקיע חמישה שערים.
בתום עונת 2022/2023 חזר בראדלי לליברפול.
ב-31 בינואר 2024 הוכתר על ידי "סקיי ספורט" כ"סמל של ליברפול החדשה" לאחר שבמשחק מול בניצחון 1:4 על צ'לסי הבקיע שער אחד ובישל פעמיים בניצחון.
קריירה בינלאומית

ב-30 במאי 2021 ערך בראדלי את הופעת הבכורה שלו בנבחרת צפון אירלנד, בניצחון 3-0 על נבחרת מלטה במשחק ידידות.
הערות שוליים

↑  Wanderers Complete Conor Coup באתר הרשמי של בולטון וונדררס, 21 ביוני 2022 (באנגלית)
↑  "כוכב נולד באנפילד": טירוף קונור בראדלי, באתר ‏מאקו‏, 1 בפברואר 2024
ריאד אל-אסעד

| --- | --- |
אין תמונה חופשית
 לידה:  1961 (בן 64 בערך) אידליב, סוריה 
 מדינה:  סוריה 
 השתייכות:  סוריה צבא סוריה (1980-2011)   צבא סוריה החופשית (מ-2011)
 תקופת הפעילות:  מ-1980 
 דרגה:   עקיד
 תפקידים בשירות
 מפקד צבא סוריה החופשים (יולי 2011 - דצמבר 2012)
 פעולות ומבצעים
 מלחמת האזרחים בסוריה
 
ריאד אל-אסעד (ערבית: رياض موسى الأسعد, ריאצ' מוסא אלאסעד; נולד ב-1961) הוא מייסד ומפקדו לשעבר של הצבא הסורי החופשי. קודם לכן כיהן כאלוף-משנה בחיל האוויר הסורי עד אשר ערק ביולי 2011.
לאחר שפקחי האו"ם נכנסו לסוריה, אל-אסעד הכריז על הפסקת אש מצד כל כוחות הצבא הסורי החופשי שמחויבים לתוכנית השלום של קופי אנאן. עם זאת, לאחר ימים אחדים הוא יצא שוב בהכרזה על המשך ההתקפות היזומות כנגד משטר אסאד בידי המורדים, בטענה כי ממשלתו של הנשיא בשאר אל-אסד לא עמדה בהפסקת האש. ב-31 במאי 2012 קרא אל-אסעד לקופי אנאן לבטל את תוכנית השלום שלו, שלטענתו נכשלה. מקום מושבו בעבר היה בטורקיה, אך בספטמבר 2012 הועברה המפקדה לתוך שטח סוריה. משפחתו הייתה קורבן להוצאה להורג בידי כוחות בשאר אל-אסד.
במרץ 2013 איבד אל-אסעד אחת מרגליו בעקבות פיצוץ מכונית תופת.
ראו גם

הצבא הסורי החופשי
מלחמת האזרחים בסוריה
הערות שוליים

↑  מכונה לעיתים בתקשורת בשוגג: ריאד אסד או ריאד אל-אסד
↑  "U.N. veto called 'green light' for Assad". The Washington Times (באנגלית אמריקאית). נבדק ב-2018-11-17.
↑  Sly, Liz (2011-09-25). "In Syria, defectors form dissident army in sign uprising may be entering new phase". Washington Post (באנגלית אמריקאית). נבדק ב-2020-12-09.
↑  "Sirija: bombaški napad na UN-ov konvoj pri ulasku u grad Daraa, u konvoju se nalazio i vođa misije general Robert Mood" (בקרואטית). נבדק ב-2018-11-17.
↑  phase/2011/09/24/gIQAKef8wK_story_1.html
↑
ערך זה הוא קצרמרבנושא אישים. אתם מוזמנים לתרום לוויקיפדיה ו.